Държавен вестник, бр. 36, 2011 г., стр. 43

БРОЙ  36	
Д Ъ Р Ж А В Е Н  В Е С Т Н И К 	
СТР.  43  
те се страни не я денонсира с писмено уве­
домление не по-късно от шест месеца преди 
изтичането на срока на нейното действие.
Подписана в Тирана на 23 април 2008 г. в 
два оригинални екземпляра, всеки от които 
на български, на албански и на английски 
език, като всички текстове имат еднаква 
сила. В случай на различия в тълкуването 
меродавен ще бъде английският текст.
За правителството на	 За Министерския съвет 
Република България:	
на Република Албания:
Ивайло Калфин,	
Люлзим Баша,
министър на	
министър на 
външните работи	
външните работи		
5427
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
СПОРАЗУМЕНИЕ
между правителството на Република Бълга­
рия и Федералното канцлерство на Репуб­
лика Австрия за сътрудничество в областта 
на информационните и комуникационните 
технологии и електронното правителство
(Одобрено с Решение № 62 от 3 февруари 2011 г. 
на Министерския съвет. В сила от датата на 
подписването му – 11 април 2011 г.)
Правителството на Република България 
и Федералното канцлерство на Република 
Австрия (наричани по-долу „партньори“),
Като оценяват положителното развитие на 
отношенията между Република България и 
Република Австрия, подкрепени от посещения 
на високо ниво, потвърждаващи взаимния 
интерес към насърчаване на по-тясно сътруд­
ничество в областта на информационните и 
комуникационните технологии (наричани по-
долу „ИКТ“) и електронното правителство;
Като отчитат важността на развитието 
в сферата на ИКТ и електронното прави­
телство в интерес на Република България и 
Република Австрия, особено необходимостта 
от взаимно сътрудничество при използване 
предимствата на ИКТ за преодоляване на 
цифровото разделение, в допълнение на други 
съвместни проекти за насърчаване и подкрепа 
на взаимоотношенията между партньорите;
Като признават необходимостта от насър­
чаване на значими връзки между партньорите 
в сектора на ИКТ предвид съществуващите 
способности и възможности на двамата 
партньори;
Като оценяват потенциала за интензивна 
търговия между двамата партньори в сектора 
на ИКТ;
Като споделят взаимния интерес към по­
вишаване на инвестициите, съвместни пред­
приятия, съвместни инициативи и пазари в 
ИКТ сектора;
Постигнаха следното споразумение:
Член 1
Целта на това споразумение е установя­
ването на отношения на сътрудничество и 
изпълнение на съвместни дейности между 
партньорите чрез обединяване на технически, 
финансови и човешки ресурси за разработване 
на съвместни програми за преодоляване на 
цифровото разделение, както и обменни прог­
рами за техническо сътрудничество, а също 
така и консултации и техническо обучение в 
областта на ИКТ и електронното правителство. 
Това споразумение не съдържа разпоредби, 
правно обвързващи партньорите. 
Член 2
Основните области на сътрудничество 
между партньорите са следните, без да се 
ограничават единствено до тях:
2.1. ИКТ в публичния сектор и електронно 
правителство;
2.2. политика за информационна сигурност 
и защита на информацията и комуникацион­
ните средства;
2.3. информационна сигурност в публичните 
организации и електронни подписи;
2.4. политики по стандартите в електрон­
ното управление;
2.5. създаване и функциониране на ин­
тегрирани национални центрове за данни и 
управление на информационни ресурси;
2.6. обмен на експерти в областта на ин­
формационните технологии (ИТ) от публичния 
сектор и консултации за развитието на ИКТ 
в България;
2.7. съвместни изследователски и развойни 
проекти за развитието на ИТ в България;
2.8. предоставяне на програми за обучение 
за създаване на ИТ компетенции;
2.9. идентификация и съвместно участие в 
проекти, финансирани от европейски транс­
национални и междурегионални фондове, 
както и фондове на рамковата програма за 
конкурентоспособност и иновации;
2.10. съвместно провеждане на национални 
изложби, семинари и симпозиуми в областта 
на ИКТ и електронното управление; 
2.11. други дейности за сътрудничество, 
по които партньорите постигнат взаимно 
съгласие. 
Член 3
Реализирането на съвместни дейности 
по това споразумение зависи от наличието 
на финансови средства и други ресурси на 
партньорите.